Markdorf

Markdorf je mesto v krajinskom okrese Bodensee v spolkovej krajine Bádensko-Württembersko v Nemecku. Mesto má 12 684 obyvateľov a rozlohu 40,92 km².

Geografia a poloha 

Markdorf leží asi šesť kilometrov severne od Bodamského jazera na úpätí 754 m vysokého vrchu Gehrenberg.

Mesto Markdorf susedí s mestami Friedrichshafen na juhovýchode, Meersburg na juhozápade a Ravensburg na severovýchode.

Kultúra a pamiatky 
Mesto Markdorf sa nachádza na švábskej barokovej ceste (Oberschwäbischen Barockstraße).

Rozhľadňa na vrchu Gehrenberg ponúka za dobrého počasia výhľad na asi 6 km vzdialené Bodamské jazero.

Stavby

V centre mesta 
 Katolícky kostol Sv. Mikuláš (Katholische Pfarrkirche St. Nikolaus) - gotický kostol postavený v roku 1370, kaplnka z roku 1660 a hlavný oltár z roku 1871
 Nemocnica Svätého ducha (Heilig-Geist-Spital) s kaplnkou St. Mauritius (Kapelle St. Mauritius) - stredoveká stavba s freskou z 15. storočia
 Nemocničný kostol Sv. Peter a Pavol (Spitalkirche St. Peter und Paul) - barokový kostol postavený v rokoch 1689 až 1700
 Evanjelický kostol (Evangelische Kirche) - neogotický kostol z roku 1897
 Biskupský zámok, predtým rezidencia kniežat – postavený roku 1510, prestavaný roku 1735, rekonštruovaný a vo vnútri zmodernizovaný roku 1983
 Hexenturm (Veža Hexen) - postavená v 13. storočí, dnes s múzeom remesiel
 Gehrenbergturm (rozhľadňa zo železa, postavená roku 1903 ako Großherzog-Friedrich-Warte

V mestských častiach 
 Katolícky kostol St. Jodokus (Katholische Pfarrkriche St. Jodokus), v Bergheime - kostol z roku 1876
 Katolícky kostol St. Sigismund (Katholische Pfarrkirche St. Sigismund), v Hepbachu - kostol z roku 1853
 Katolícky kostol St. Martin (Katholische Pfarrkirche St. Martin), v Ittendorfe - barokový kostol postavený v rokoch 1660 až 1680
 Dreifaltigkeitskapelle (kaplnka), v Breitenbachu - neskoro gotická
 Hochkreuzkapelle (kaplnka), medzi Riedheimom a Bergheimom (postavená roku 1688, posvätená roku 1698, rozšírená a novo zariadená roku 1894
 Konradskapelle (kaplnka), vo Wangene – z roku 1776 
 Wolfgangskapelle (kaplnka), v Moggenweilere – z roku 1450
 Zámok Ittendorf (Schloss Ittendorf) – postavený v rokoch 1671 až 1677 
 Historická zásobná vodná nádrž (Historischer Wasserspeicher), v Moggenweilere – z roku 1903 až 1904

Partnerské mestá 
  Ensisheim, Alsasko, Francúzsko, 1974

Iné projekty

Externé odkazy 
 Oficiálna stránka mesta Markdorf

Mestá v Bádensku-Württembersku